钦定古今图书集成/明伦汇编/官常典/第742卷 > 单陈表
## 钦定古今图书集成/明伦汇编/官常典/第742卷 > 单陈表

按《彰德府志》：“陈表，嘉靖间，贼上师召，谋叛。陈表以承
差赍檄赴留都，道遇贼，被执。爱其材勇，胁之降。陈表
大骂曰：‘我良民，岂从尔贼反乎？且尔釜鱼耳。旬日大
兵集，无噍类矣’。贼怒，碎其尸。妻李氏，年十九，收骸骨
归葬，每哭辄痛绝，抚遗孤，守节终身，纺绩以给朝夕，
曰：‘吾必不负吾夫也’。巡抚旌其门曰‘忠节’。”